**Akta Perdagangan dan Perniagaan Hasil Petani (Penggalakan dan Pemudahan) 2020** adalah suatu akta pemerintah India yang membenarkan perniagaan dalam negeri dan antara negeri bagi hasil tanaman petani di luar premis-premis fizikal perkarangan pasar (*mandi*) milik Jawatankuasa Pasaran Hasil Pertanian (APMC) dan pasar-pasar lain di bawah akta-akta APMC negeri. Akta tersebut diluluskan secara bersama sebagai sebahagian daripada Rang Undang-undang Petani 2020.

Pemerintah India telah memindahkan wang secara dalam untuk gandum yang diperolehi daripada Perbadanan Makanan India (FCI) pada April 2021 secara terus ke Akaun-akaun Bank Petani berjumlah Rs 13.71 puluh juta, yang memberi manfaat kepada 1.6 lakh petani di Punjab.

Peruntukan
----------

Sebelum perundangan 2020, perniagaan pertanian di India hanya boleh dijalankan di perkarangan pasar (*mandi*) APMC. Akta Perdagangan dan Perniagaan Hasil Petani (Penggalakan dan Pemudahan) 2020 ini, walau bagaimanapun, juga membenarkan perniagaan dilakukan di "luar kawasan perdagangan" seperti pagar-pagar ladang, premis-premis kilang, rumah gudang, silo dan simpanan sejuk, dan melarang pemerintah-pemerintah negeri daripada mengenakan sebarang bayaran atau ses ke atas para petani dan pedagang. Ia juga bertujuan untuk menyediakan pelantar perdagangan elektronik bagi perniagaan hasil pertanian di kawasan tersebut.

Akta tersebut bertujuan memudah cara penjualan hasil pertanian dengan harga yang menguntungkan untuk para petani melalui saluran-saluran perniagaan alternatif yang berdaya saing bagi menggalakkan perdagangan bebas hambatan sama ada di dalam negeri atau antara negeri. Ia juga membenarkan perdagangan secara elektronik hasil petani di dalam kawasan perdagangan tertentu, yang memudah cara pembelian dan penjualan terus dan dalam talian melalui peranti-peranti elektronik dan internet.

Kritikan
--------

Akta ini memintas Jawatankuasa Pasaran Hasil Pertanian sama sekali, mewujudkan struktur perdagangan yang berasingan. Sebelum akta tersebut diadakan, pemerintah-pemerintah negeri mengenakan cukai untuk hasil pertanian yang dibeli dari luar *mandi* APMC yang ditetapkan; akta ini melarang tindakan itu dan mewujudkan insentif kepada para pembeli untuk membeli produk di luar *mandi* APMC yang dikawal selia. 

Rang undang-undang baru memberikan gambaran bahawa para petani mempunyai sekatan yang tidak perlu untuk berdagang secara bebas untuk produk pertanian dan *mandi* merupakan ruang yang ditetapkan untuk semua urus niaga. Sehubungan itu, pindaan bagi Akta APMC dan kekecohan politik yang berlaku, kebanyakannya penting bagi petani di Punjab dan Haryana, di mana *mandi* adalah tempat utama urus niaga dilaksanakan. Sebaliknya, data NSSO daripada "kaji selidik penilaian situasi" 2012–2013 ke atas petani mendedahkan bahawa kebanyakan isi rumah di India menjual hasil tanaman mereka melalui peniaga persendirian atau peraih input, bukannya *mandi* atau koperasi.

Rujukan
-------

1. ↑  Parlimen India. "Farmers' Produce Trade and Commerce (Promotion and Facilitation) Act, 2020" (PDF). *egazette.nic.in* (dalam bahasa Inggeris). Dicapai pada 26 Disember 2020.
2. ↑  Nikunj Ohri (3 Jun 2020). "India Approves Ordinance To Allow Farmers To Freely Sell Produce". *BloombergQuint* (dalam bahasa Inggeris). Dicapai pada 4 Disember 2021.
3. ↑  "Explained: What are the three new agri sector bills and how will they benefit the farmers | All you need to know". *Jagran English* (dalam bahasa Inggeris). 18 September 2020.
4. ↑  "In a First, Lakhs of Farmers in Punjab Receive Direct Payment for Their Wheat Produce". *News 18* (dalam bahasa Inggeris). 17 April 2020. Dicapai pada 3 Mei 2020.
5. ↑  "The Farmers' Produce Trade and Commerce (Promotion and Facilitation) Bill, 2020". *PRSIndia* (dalam bahasa Inggeris). 14 September 2020.
6. ↑  Bhandari, Shashwat (17 September 2020). "What are the 3 new farm Bills: Benefits for farmers, all you need to know". *www.indiatvnews.com* (dalam bahasa Inggeris).
7. 1 2  Mazumdar, Monojit Bhattacharya / Mainak. "Can free-trade and corporate farming improve farmer income?". *@businessline* (dalam bahasa Inggeris). Dicapai pada 4 Disember 2020.

Portal:* icon Politik
* dacing Undang-undang